
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea repartizării sumei de 55,6 mii lei 

din Fondul de rezervă bugetară la dispoziţia Consiliului Local, 
prevăzut în bugetul local al Municipiului Focşani pe anul 2010
        Consiliul local al Muncipiului Focşani , judeţul Vrancea , întrunit în şedinţă ordinară,

       -analizând proiectul de hotărâre iniţiat de Primarul Municipiului Focşani, prin care se propune aprobarea repartizării sumei de 55,6 mii lei din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2010, raportul comun întocmit de Direcţia economică şi Serviciul investiţii înregistrat la nr. 19037/19.04.2010; 
     - văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi amendamentul d-lui Popoiu Emil Dănuţ, consilier local ;
     -  având în vedere adresa nr.469/19.04.2010 transmisă de Serviciul Public Comunitar Local de Evidenţă a Persoanelor;

     - în conformitate cu prevederile art.36 din Legea nr.273/2006 privind finanţele publice locale,  cu modificările şi completările ulterioare;

     - în baza art. 36 alin (1), alin. (2),  lit.“b”, alin (4) lit. “a”,  precum şi în temeiul art. 45, alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

             Art. 1 Se aprobă repartizarea sumei de 55,6 mii lei din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2010, după cum urmează: 50 mii lei Serviciului Public Comunitar Local de Evidenţă a Persoanelor pentru reparaţii sediu, 3 mii lei Colegiului Economic „ Mihail Kogălniceanu” Focsani pentru organizarea Simpozionului Naţional de Lectură „Un canon numit „lectură”” şi 2,6 mii lei Primărei Municipiului Focşani pentru premierea elevilor ce vor participa la Concursul interjudeţean a revistelor şcolare.
              Art. 2 Direcţia economică prin Serviciul buget contabilitate este autorizată să introducă modificările corespunzatoare în structura bugetului local al Municipiului Focşani pe anul 2010.

              Art. 3 Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică.

  PREŞEDINTE DE ŞEDINŢĂ,

                                                                         CONTRASEMNEAZĂ:

          Pintilie Vasile                                         SECRETARUL MUNICIPIULUI FOCŞANI

                                                                                          Eduard Marian Corhană
Municipiul Focşani, 27 aprilie 2010                                                     

